《洪武癸酉正旦雨明日雨中夜雷电又明日雨四日阴曀严寒西北风大作口号》
明代·陶宗仪

迎春半月先，寂历过新年。鸡狗羊猪忌，风雷电雨全。

玄冥虽代谢，阳德未昭宣。有待阴霾散，乾坤始泰然。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。